10.

Institutter skal følge instrukserne i dette afsnit, når de udfylder skema LRCom i bilag I. Række Henvisninger til retsakter og instrukser {1} Balanceførte poster (ekskl. derivater, SFT'er og omsætningsaktiver, men inkl. sikkerhedsstillelse) Artikel 429 i forordning (EU) nr. 575/2013 Institutter skal indberette alle andre aktiver end kontrakter opført i bilag II til forordning (EU) nr. 575/2013, kreditderivater, SFT'er og omsætningsaktiver, jf. artikel 429, stk. 13, i forordning (EU) nr. 575/2013. Institutter skal basere værdiansættelsen af disse aktiver på principperne i artikel 429, stk. 5, i forordning (EU) nr. 575/2013. Institutter skal i denne celle medtage modtagne kontantbeløb eller værdipapirer, der er leveret til en modpart via SFT'er, og som stadig balanceføres (dvs. at regnskabskriterierne for ophør af indregning i henhold til de gældende regnskabsregler ikke er opfyldt). {2} (Værdien af aktiver fratrukket ved opgørelsen af kernekapital) Artikel 429, stk. 4, litra a), og artikel 499, stk. 2, i forordning (EU) nr. 575/2013 Institutter skal indberette værdien af lovpligtige værdijusteringer af kernekapital i overensstemmelse med det valg, der er truffet i henhold til artikel 499, stk. 2, i forordning (EU) nr. 575/2013, jf. det indberettede i {LRCom;EU-23}. Nærmere bestemt skal institutter indberette værdien af summen af alle justeringer, der specifikt vedrører værdien af et aktiv og er påkrævet i henhold til: — artikel 32-35 i forordning (EU) nr. 575/2013 eller — artikel 36-47 i forordning (EU) nr. 575/2013 eller — artikel 56-60 i forordning (EU) nr. 575/2013. Institutter, som vælger at indberette kernekapitalen i henhold til artikel 499, stk. 1, litra a), i forordning (EU) nr. 575/2013, skal tage hensyn til de undtagelser, alternativer og fravigelser fra sådanne fradrag, der er omhandlet i artikel 48, 49 og 79 i forordning (EU) nr. 575/2013, men skal ikke tage hensyn til undtagelsesbestemmelserne i tiende del, afsnit I, kapitel 1 og 2, i forordning (EU) nr. 575/2013. Vælger et institut derimod at indberette kernekapitalen i henhold til artikel 499, stk. 1, litra b), i forordning (EU) nr. 575/2013, skal det tage hensyn både til de undtagelser, alternativer og fravigelser fra sådanne fradrag, der er omhandlet i artikel 48, 49 og 79 i forordning (EU) nr. 575/2013, og til undtagelsesbestemmelserne i tiende del, afsnit I, kapitel 1 og 2, i forordning (EU) nr. 575/2013. For at undgå dobbelttælling må institutter ikke indberette justeringer, der allerede er foretaget i henhold til artikel 111 i forordning (EU) nr. 575/2013, ved beregning af eksponeringsværdien i række 1, 4 og 12, og de må heller ikke indberette eventuelle justeringer, der ikke indebærer fradrag af værdien af et bestemt aktiv. Eftersom denne værdi reducerer det samlede eksponeringsmål udtrykt ved gearingsgraden, skal instituttet anføre værdien i denne celle i parentes (hvilket angiver, at den indvirker negativt på det beløb, der skal indberettes i {LRCom;3}). {3} Samlede balanceførte eksponeringer (ekskl. derivater, SFT'er og omsætningsaktiver) (summen af række 1 og 2) Summen af {LRCom;1} og {LRCom;2}. Institutter skal tage hensyn til, at {LRCom;2} indvirker negativt på dette beløb. {4} Genanskaffelsesomkostninger i forbindelse med alle derivattransaktioner (dvs. fratrukket godkendt variationsmargen modtaget kontant) Artikel 274, 295, 296, 297, 298, 429a og 429a, stk. 3, i forordning (EU) nr. 575/2013 Institutter skal indberette de aktuelle genanskaffelsesomkostninger, jf. artikel 274, stk. 1, for kontrakter opført i bilag II til forordning (EU) nr. 575/2013 samt kreditderivater, herunder ikkebalanceførte kontrakter og kreditderivater. Disse genanskaffelsesomkostninger skal angives fratrukket godkendt variationsmargen modtaget kontant, jf. artikel 429a, stk. 3, i forordning (EU) nr. 575/2013, men uden medregning af en eventuel kontant variationsmargen, der måtte være modtaget for et ikke medregnet CCP-element i henhold til artikel 429, stk. 11, i forordning (EU) nr. 575/2013. Som fastsat i artikel 429a, stk. 1, i forordning (EU) nr. 575/2013 kan institutter tage hensyn til virkningen af kontrakter om nyordning (»novation«) og andre aftaler om netting i overensstemmelse med artikel 295 i forordning (EU) nr. 575/2013. Netting på tværs af produkter må ikke anvendes. Institutter kan dog foretage netting inden for den i artikel 272, nr. 25), litra c), i forordning (EU) nr. 575/2013 nævnte produktkategori og for kreditderivater, der er omfattet af en aftale om netting på tværs af produkter som omhandlet i artikel 295, litra c), i forordning (EU) nr. 575/2013. Institutter skal medtage alle kreditderivater og ikke kun derivaterne i handelsbeholdningen. Institutter må i denne celle ikke medtage kontrakter, hvis værdi måles efter den oprindelige eksponerings metode, jf. artikel 429a, stk. 8, og artikel 275 i forordning (EU) nr. 575/2013. {5} Tillægsbeløb for potentiel fremtidig eksponering i forbindelse med alle derivattransaktioner (markedsværdimetoden) Artikel 274, 295, 296, 297, 298, 299, stk. 2, og artikel 429a i forordning (EU) nr. 575/2013 Institutter skal indberette tillægget for den potentielle fremtidige eksponering for kontrakter opført i bilag II til forordning (EU) nr. 575/2013 og for kreditderivater, herunder ikkebalanceførte kontrakter og kreditderivater, beregnet efter markedsværdimetoden (artikel 274 i forordning (EU) nr. 575/2013 for kontrakter opført i bilag II til samme forordning og artikel 299, stk. 2, i forordning (EU) nr. 575/2013 for kreditderivater) under anvendelse af reglerne om netting i overensstemmelse med forordningens artikel 429a, stk. 1, i forordning (EU) nr. 575/2013. Ved bestemmelse af eksponeringsværdien af de pågældende kontrakter kan institutterne tage hensyn til virkningen af kontrakter om nyordning (»novation«) og andre aftaler om netting i overensstemmelse med artikel 295 i forordning (EU) nr. 575/2013. Netting på tværs af produkter må ikke anvendes. Institutter kan dog foretage netting inden for den i artikel 272, nr. 25), litra c), i forordning (EU) nr. 575/2013 nævnte produktkategori og for kreditderivater, der er omfattet af en aftale om netting på tværs af produkter som omhandlet i artikel 295, litra c), i forordning (EU) nr. 575/2013. Når den potentielle fremtidige krediteksponering for kreditderivater bestemmes, skal institutterne i henhold til artikel 429a, stk. 1, andet afsnit, i forordning (EU) nr. 575/2013 anvende principperne i samme forordnings artikel 299, stk. 2, litra a), på alle deres kreditderivater og ikke kun på dem, der er opført i handelsbeholdningen. Institutter må i denne celle ikke medtage kontrakter, hvis værdi måles efter den oprindelige eksponerings metode, jf. artikel 429a, stk. 8, og artikel 275 i forordning (EU) nr. 575/2013. {EU-5a} Eksponering bestemt efter den oprindelige eksponerings metode Artikel 429a, stk. 8, og artikel 275 i forordning (EU) nr. 575/2013 Institutter skal indberette eksponeringsmålet for kontrakter opført i bilag II, punkt 1 og 2, i forordning (EU) nr. 575/2013, beregnet efter den oprindelige eksponerings metode som fastlagt i artikel 275 i forordning (EU) nr. 575/2013. Institutter, der anvender den oprindelige eksponerings metode, må ikke reducere eksponeringsmålet med det kontant modtagne beløb for variationsmargenen, jf. artikel 429a, stk. 8, i forordning (EU) nr. 575/2013. Institutter, der ikke anvender den oprindelige eksponerings metode, skal ikke indberette oplysningerne i denne celle. Institutter må i denne celle ikke medtage kontrakter, hvis værdi måles efter markedsværdimetoden, jf. artikel 429a, stk. 1, og artikel 274 i forordning (EU) nr. 575/2013. {6} Gross-up for sikkerhedsstillelse i forbindelse med derivatkontrakter, hvis fratrukket i de balanceførte aktiver i henhold til de gældende regnskabsregler Artikel 429a, stk. 2, i forordning (EU) nr. 575/2013 Institutter skal indberette værdien af sikkerhedsstillelse i forbindelse med derivatkontrakter, hvis denne sikkerhedsstillelse reducerer værdien af aktiverne i henhold til de gældende regnskabsregler, jf. artikel 429a, stk. 2, i forordning (EU) nr. 575/2013. Institutter må i denne celle ikke medtage initialmargenen for kundetransaktioner i derivater clearet gennem en kvalificerende CCP (QCCP) (kundeclearede transaktioner) eller godkendt variationsmargen modtaget kontant som defineret i artikel 429a, stk. 3, i forordning (EU) nr. 575/2013. {7} (Fradrag af aktiver i form af fordringer for variationsmargen udbetalt kontant i forbindelse med derivattransaktioner) Artikel 429a, stk. 3, i forordning (EU) nr. 575/2013 Institutter skal indberette fordringer for variationsmargen udbetalt kontant til modparten i forbindelse med derivattransaktioner, hvis instituttet i henhold til de gældende regnskabsregler har pligt til at medregne disse fordringer som et aktiv, og forudsat at betingelserne i litra a)-e) i artikel 429a, stk. 3, i forordning (EU) nr. 575/2013 er opfyldt. Det indberettede beløb skal også medtages i {LRCom;1}. Eftersom denne værdi reducerer det samlede eksponeringsmål udtrykt ved gearingsgraden, skal instituttet anføre værdien i denne celle i parentes (hvilket angiver, at den indvirker negativt på det beløb, der skal indberettes i {LRCom;11}). {8} (Ikke medregnet CCP-element af kundeclearede handelseksponeringer) Artikel 429, stk. 11, i forordning (EU) nr. 575/2013 Institutter skal indberette ikke medregnede handelseksponeringer mod en QCCP fra kundeclearede derivattransaktioner, forudsat at de pågældende poster opfylder betingelserne i artikel 306, stk. 1, litra c), i forordning (EU) nr. 575/2013. Den del af ovennævnte beløb, der vedrører genanskaffelsesomkostningerne, skal indberettes uden fradrag af kontant variationsmargen. Det indberettede beløb skal også medtages i {LRCom;1}, {LRCom;4}, {LRCom;5} og {LRCom;EU-5a}, alt efter hvad der er relevant. Eftersom denne værdi reducerer det samlede eksponeringsmål udtrykt ved gearingsgraden, skal instituttet anføre værdien i denne celle i parentes (hvilket angiver, at den indvirker negativt på det beløb, der skal indberettes i {LRCom;11}). {9} Justeret faktisk notionel værdi af solgte kreditderivater Artikel 429a, stk. 5-7, i forordning (EU) nr. 575/2013 Institutter skal indberette den maksimale notionelle værdi af solgte kreditderivater (dvs. hvor instituttet stiller kreditrisikoafdækning til rådighed for en modpart), jf. artikel 429a, stk. 5-7, i forordning (EU) nr. 575/2013. {10} (Justerede faktiske notionelle værdijusteringer og fradrag af tillæg for solgte kreditderivater) Artikel 429a, stk. 5-7, i forordning (EU) nr. 575/2013 Institutter skal indberette den maksimale notionelle værdi af købte kreditderivater (dvs. hvor instituttet køber kreditrisikoafdækning fra en modpart) for de samme referencenavne som de kreditderivater, der er solgt af instituttet, når den købte kreditafdæknings restløbetid er lig med eller længere end den solgte afdæknings restløbetid. Værdien må derfor ikke være højere end den værdi, der er angivet i {LRCom;9} for hvert referencenavn. Eftersom denne værdi reducerer det samlede eksponeringsmål udtrykt ved gearingsgraden, skal instituttet anføre værdien i denne celle i parentes (hvilket angiver, at den indvirker negativt på det beløb, der skal indberettes i {LRCom;11}). {11} Samlede derivateksponeringer (summen af række 4-10) Summen af {LRCom;4}, {LRCom;5}, {LRCom;EU-5a}, {LRCom;6}, {LRCom;7}, {LRCom;8}, {LRCom;9} og {LRCom;10}. Institutter skal tage hensyn til, at {LRCom;7}, {LRCom;8} og {LRCom;10} indvirker negativt på dette beløb. {12} Bruttoaktiver, der er indgået i SFT'er (uden netting), efter justering for regnskabsmæssige transaktioner vedrørende salg Artikel 4, stk. 1, nr. 77), artikel 206 og artikel 429b, stk. 5, i forordning (EU) nr. 575/2013 Institutter skal indberette den balanceførte regnskabsværdi i henhold til de gældende regnskabsregler for SFT'er, som enten er eller ikke er omfattet af en rammeaftale om netting, anerkendt i henhold til artikel 206 i forordning (EU) nr. 575/2013, når kontrakterne er balanceført som aktiver, uden hensyntagen til virkninger af forsigtigheds- eller regnskabsmæssig netting eller risikoreduktion (dvs. den balanceførte regnskabsværdi justeret for virkningerne af regnskabsmæssig netting eller risikoreduktion). Hvis en SFT bogføres som regnskabsmæssigt salg i henhold til de gældende regnskabsregler, skal instituttet endvidere tilbageføre alle salgsrelaterede regnskabsposter, jf. artikel 429b, stk. 5, i forordning (EU) nr. 575/2013. Institutter må i denne celle ikke medtage modtagne kontantbeløb eller værdipapirer, der er leveret til en modpart via ovennævnte transaktioner, og som stadig balanceføres (dvs. at regnskabskriterierne for ophør af indregning ikke er opfyldt). {13} (Kontantgæld og kontantfordringer (nettede beløb) hidrørende fra bruttoaktiver, der er indgået i SFT'er) Artikel 4, stk. 1, nr. 77), artikel 206, artikel 429, stk. 5, litra d), artikel 429, stk. 8, og artikel 429b, stk. 5, i forordning (EU) nr. 575/2013 Institutter skal indberette kontantgældsbeløbet hidrørende fra bruttoaktiver, der er indgået i SFT'er, som det nettede beløb, jf. artikel 429, stk. 8, i forordning (EU) nr. 575/2013. Eftersom denne værdi reducerer det samlede eksponeringsmål udtrykt ved gearingsgraden, skal instituttet anføre værdien i denne celle i parentes (hvilket angiver, at den indvirker negativt på det beløb, der skal indberettes i {LRCom;16}). {14} Eksponering mod modpartskreditrisiko for SFT-aktiver Artikel 429b, stk. 1, i forordning (EU) nr. 575/2013 Institutter skal indberette tillægget for modpartskreditrisiko for SFT'er, herunder ikke balanceførte SFT'er, opgjort i overensstemmelse med enten artikel 429b, stk. 2, eller artikel 429b, stk. 3, i forordning (EU) nr. 575/2013. Institutter skal i denne celle medtage transaktioner i overensstemmelse med artikel 429b, stk. 6, litra c), i forordning (EU) nr. 575/2013. Institutter må i denne celle ikke medtage SFT'er, hvor instituttet fungerer som agent, hvis instituttet yder en kunde eller en modpart en godtgørelse eller en garanti, som er begrænset til forskellen mellem værdien af værdipapiret eller det kontante beløb, som kunden har udlånt, og værdien af den af låntager stillede sikkerhed, jf. artikel 429b, stk. 6, litra a), i forordning (EU) nr. 575/2013. Institutter skal i stedet angive disse poster i {LRCom;15}. {EU-14a} Undtagelse for SFT'er: Eksponering mod modpartskreditrisiko, jf. artikel 429b, stk. 4, og artikel 222 i forordning (EU) nr. 575/2013 Artikel 429b, stk. 4, og artikel 222 i forordning (EU) nr. 575/2013 Institutter skal indberette tillægget for SFT'er, herunder dem, der ikke er balanceført, beregnet i overensstemmelse med artikel 222 forordning (EU) nr. 575/2013, med en minimumssats på 20 % for den gældende risikovægt. Institutter skal i denne celle medtage transaktioner i overensstemmelse med artikel 429b, stk. 6, litra c), i forordning (EU) nr. 575/2013. I denne celle må institutter ikke medtage transaktioner, for hvilke den del af værdien af den gearingsgradsrelevante eksponering, der udgøres af tillægget, opgøres efter metoden i artikel 429b, stk. 1, i forordning (EU) nr. 575/2013. {15} Eksponeringer i forbindelse med agenttransaktioner Artikel 429b, stk. 2, stk. 3 og stk. 6, litra a), i forordning (EU) nr. 575/2013 Institutter skal indberette eksponeringsværdien af SFT'er, hvor instituttet fungerer som agent, hvis instituttet yder en kunde eller en modpart en godtgørelse eller en garanti, som er begrænset til forskellen mellem værdien af værdipapiret eller det kontante beløb, som kunden har udlånt, og værdien af den af låntager stillede sikkerhed, jf. artikel 429b, stk. 6, litra a), i forordning (EU) nr. 575/2013, udelukkende bestående af det i overensstemmelse med artikel 429b, stk. 2 eller 3, i forordning (EU) nr. 575/2013 bestemte tillæg. Institutter må i denne celle ikke medtage transaktioner i overensstemmelse med artikel 429b, stk. 6, litra c), i forordning (EU) nr. 575/2013. {EU-15a} (Ikke medregnet CCP-element af kundeclearet SFT-eksponering) Artikel 429, stk. 11, og artikel 306, stk. 1, litra c), i forordning (EU) nr. 575/2013 Institutter skal indberette det ikke medregnede CCP-element af kundeclearede handelseksponeringer i forbindelse med SFT'er, forudsat at de pågældende elementer opfylder betingelserne i artikel 306, stk. 1, litra c), i forordning (EU) nr. 575/2013. Hvis det ikke medregnede CCP-element er et værdipapir, må det ikke medtages i denne celle, medmindre der er tale om et genpantsat værdipapir, som i henhold til de gældende regnskabsregler (dvs. i henhold til artikel 111, stk. 1, første punktum, i forordning (EU) nr. 575/2013) er medtaget til fuld værdi. Eftersom denne værdi reducerer det samlede eksponeringsmål udtrykt ved gearingsgraden, skal instituttet anføre værdien i denne celle i parentes (hvilket angiver, at den indvirker negativt på det beløb, der skal indberettes i {LRCom;16}). {16} Samlede SFT-eksponeringer (summen af række 12-15a) Institutter skal indberette summen af {LRCom;12}, {LRCom;EU-12a}, {LRCom;13}, {LRCom;14}, {LRCom;15} og {LRCom;EU-15a}. Institutter skal tage hensyn til, at {LRCom;13} og {LRCom;EU-15a} indvirker negativt på dette beløb. {17} Ikkebalanceførte eksponeringer til den notionelle bruttoværdi Artikel 429, stk. 10, i forordning (EU) nr. 575/2013 Institutter skal indberette den nominelle værdi af alle ikkebalanceførte poster, jf. artikel 429, stk. 10, i forordning (EU) nr. 575/2013, inden justering for konverteringsfaktorer. {18} (Justeringer for konvertering til kreditækvivalente beløb) Artikel 429, stk. 10, i forordning (EU) nr. 575/2013 Institutter skal medtage forskellen mellem den nominelle værdi af ikkebalanceførte poster som indberettet i {LRCom;17} og værdien af den gearingsgradsrelevante eksponering for ikkebalanceførte poster som oplyst i {LRCom;19}. Eftersom denne værdi reducerer det samlede eksponeringsmål udtrykt ved gearingsgraden, skal den værdi, der angives i denne celle, indvirke negativt på det beløb, der skal indberettes i {LRCom;19}. {19} Samlede ikkebalanceførte eksponeringer (summen af række 17 og 18) Artikel 429, stk. 10, artikel 111, stk. 1, og artikel 166, stk. 9, i forordning (EU) nr. 575/2013 Institutter skal indberette værdierne af de gearingsgradsrelevante eksponeringer for ikkebalanceførte poster, opgjort i overensstemmelse med artikel 429, stk. 10, i forordning (EU) nr. 575/2013 under hensyntagen til de relevante omregningsfaktorer. Institutter skal tage hensyn til, at {LRCom;18} indvirker negativt på dette beløb. {EU-19a} (Balanceførte og ikkebalanceførte koncerninterne eksponeringer (individuelt grundlag), som i overensstemmelse med artikel 429, stk. 7, i forordning (EU) nr. 575/2013 ikke er medregnet) Artikel 429, stk. 7, og artikel 113, stk. 6, i forordning (EU) nr. 575/2013 Institutter skal indberette eksponeringer, der ikke er konsolideret på det relevante konsolideringsniveau, og som kan omfattes af den i artikel 113, stk. 6, i forordning (EU) nr. 575/2013 omhandlede behandling, med forbehold af at betingelserne i artikel 113, stk. 6, litra a)-e), i forordning (EU) nr. 575/2013 alle er opfyldt og at de kompetente myndigheder har givet deres godkendelse. Det indberettede beløb skal også medtages i de relevante celler ovenfor, som om der ikke gjaldt nogen undtagelse. Eftersom denne værdi reducerer det samlede eksponeringsmål udtrykt ved gearingsgraden, skal instituttet anføre værdien i denne celle i parentes (hvilket angiver, at den indvirker negativt på det beløb, der skal indberettes i {LRCom;21}). {EU-19b} (Balanceførte og ikkebalanceførte eksponeringer, som i overensstemmelse med artikel 429, stk. 14, i forordning (EU) nr. 575/2013 ikke er medregnet) Artikel 429, stk. 14, i forordning (EU) nr. 575/2013 Institutter skal indberette eksponeringer, som i overensstemmelse med artikel 429, stk. 14, i forordning (EU) nr. 575/2013 ikke er medregnet, med forbehold af at de i samme stykke fastsatte betingelser er opfyldt og at de kompetente myndigheder har givet deres godkendelse. Det indberettede beløb skal også medtages i de relevante celler ovenfor, som om der ikke gjaldt nogen undtagelse. Eftersom denne værdi reducerer det samlede eksponeringsmål udtrykt ved gearingsgraden, skal instituttet anføre værdien i denne celle i parentes (hvilket angiver, at den indvirker negativt på det beløb, der skal indberettes i {LRCom;21}). {20} Kernekapital Artikel 429, stk. 3, og artikel 499, stk. 1 og 2, i forordning (EU) nr. 575/2013 Institutter skal indberette værdien af kernekapital beregnet i overensstemmelse med det valg, instituttet har truffet i henhold til artikel 499, stk. 2, i forordning (EU) nr. 575/2013, jf. det indberettede i {LRCom;EU-23}. Nærmere bestemt skal institutter, som har valgt at indberette kernekapitalen i henhold til artikel 499, stk. 1, litra a), i forordning (EU) nr. 575/2013, indberette kernekapitalen som beregnet i overensstemmelse med artikel 25 i forordning (EU) nr. 575/2013, uden hensyntagen til undtagelsesbestemmelserne i tiende del, afsnit I, kapitel 1 og 2, i forordning (EU) nr. 575/2013. Har et institut derimod valgt at indberette kernekapitalen i henhold til artikel 499, stk. 1, litra b), i forordning (EU) nr. 575/2013, skal det indberette kernekapitalen som beregnet i overensstemmelse med artikel 25 i forordning (EU) nr. 575/2013, uden hensyntagen til undtagelsesbestemmelserne i tiende del, afsnit I, kapitel 1 og 2, i forordning (EU) nr. 575/2013. {21} Samlet eksponeringsmål udtrykt ved gearingsgraden (summen af række 3, 11, 16, 19, EU-19a og EU-19b) Institutter skal indberette summen af {LRCom;3}, {LRCom;11}, {LRCom;16}, {LRCom;19}, {LRCom;EU-19a} og {LRCom;EU-19b}. Institutter skal tage hensyn til, at {LRCom;EU-19a} og {LRCom;EU-19b} indvirker negativt på dette beløb. {22} Gearingsgrad Institutter skal indberette {LRCom;20} divideret med {LRCom;21} i procent. {EU-23} Valg af overgangsordninger for definitionen af kapitalmålet Artikel 499, stk. 2, i forordning (EU) nr. 575/2013 Institutter skal oplyse deres valg af overgangsordninger for kapital for så vidt angår offentliggørelseskravene med en af følgende to angivelser: — »Fuld indfasning«, hvis instituttet vælger at indberette gearingsgraden i henhold til artikel 499, stk. 1, litra a), i forordning (EU) nr. 575/2013 — »Overgang«, hvis instituttet vælger at indberette gearingsgraden i henhold til artikel 499, stk. 1, litra b), i forordning (EU) nr. 575/2013 {EU-24} Omsætningsposter, som i henhold til artikel 429, stk. 13, i forordning (EU) nr. 575/2013 ikke længere indregnes Institutter skal indberette værdien af omsætningsposter, som i henhold til artikel 429, stk. 13, i forordning (EU) nr. 575/2013 ikke længere indregnes.